ຜູ້ນຳສະຫະລັດ ແລະມາເລເຊຍ ມ່ວນຊື່ນ ໃນການຫຼິ້ນ golf ນຳກັນ
ທຳນຽບຂາວ ກ່າວວ່າ ທ່ານໂອບາມາ ແລະທ່ານ Najib ສວຍໂອກາດນີ້ ໂອ້ລົມສົນທະນາກັນ ເລື້ອງສາຍພົວພັນ ທີ່ພວມເຕີບໂຕ ແລະອົບອຸ່ນຂຶ້ນ ລະຫວ່າງສອງປະເທດ.
ປະທານາທິບໍດີ ບາຣັກໂອບາມາແຫ່ງສະຫະລັດ ໄດ້ຫຼິ້ນ golf ໃນວັນພຸດວານນີ້ກັບຄູ່ແຂ່ງໃໝ່ແລະມີກຽດ ນັ້ນກໍຄື ທ່ານ Na jib Razak ນາຍົກລັດຖະມົນຕີມາເລເຊຍ ທີ່ກຳລັງມາພັກຜ່ອນ ຢູ່ລັດຮາວາຍຂອງສະຫະລັດຊຶ່ງເປັນລັດບ້ານເກີດເມືອງນອນ ຂອງປະທານາທິບໍດີສະຫະລັດນັ້ນ ບັນດາຜູ້ນຳຂອງສອງປະເທດໄດ້ຫຼິ້ນ golf ນຳກັນຮອບນຶ່ງກ່ອນ ວັນຄຣິສມັສ ທີ່ຖານທັບທະຫານມາຣິນ ໃນອ່າວ Kaneohe ພ້ອມກັບພວກຊ່ອຍວຽກທ່ານໂອບາມາ 2 ຄົນ ທຳນຽບຂາວອອກຖະແຫຼງການສະບັບນຶ່ງ ໂດຍກ່າວວ່າ ຜູ້ນຳ ທັງສອງ ແລະວ່າ ປະທານາທິບໍດີຫວັງວ່າ ຈະດຳເນີນງານຮ່ວມກັນກັບທ່ານ Najhib ໃນປີຕໍ່ໜ້າ ເວລາມາເລເຊຍ ຂຶ້ນເປັນປະທານວຽນ ຂອງກຸ່ມອາຊຽນນັ້ນ ປະທານາທິບໍດີ ໂອບາມາ ໄດ້ໄປຢ້ຽມຢາມມາເລເຊຍ ໃນຕົ້ນປີນິ້ ຊຶ່ງເປັນປະທານາທິບໍດີສະຫະລັດຄົນທຳອິດທີ່ພວມດຳລົງຕຳແໜ່ງຢູ່ ໄປຢ້ຽມຢາມປະເທດດັ່ງກ່າວ ໃນຮອບ ເກືອບ 50 ປີຜ່ານມາ